Posted by: Lori | 2009/06/29
Kan u net help met algemene raad asb? My man, `n diabeet, kanker " survivor" , swak bloedsomloop, ontwikkel gereeld `n sellulitis, maak nie saak hoe gering die skrapie of bytmerk is nie.Net `n stekie van `n doringtjie, en dit ontwikkel in die aakligste sweersel. Het al twee op sy arm gekry, (sukkel tans met #3) en eenkeer in sy neus na `n verkoue.
Wat is die rede daarvoor? En is antibiotika elke keer werklik nodig? Nog geen bloedtoetse is gedoen nie, en moet ons daarop aandring? Enige ander voorkoming, of pas hy maar net in die profiel om dit te ontwikkel? Hy is 63 jaar.
Pasiente met diabetes kry maklik velinfeksies - die beste voorkoming is om enige beseringtjie onmiddelik te ontsmet en te behandel met iets soos Bactroban salf. Dit sal veral gebeur as sy bloedsuiker nie gekontroleer is nie. Hy kan ook net sy ystervlakke laat toets en kyk of hy ysteraanvulling nodig het. Hy kan ook vit C aanvullings neem. As daar reeds 'n sellulitis is, is dit nodig om antibiotika te gebruik.